আগরতলা, ০৭ জানুয়ারি- ত্রিপুরা রাজ্যে সরকারিভাবে ১৯ উপ জাতির নাম লিপিবদ্ধ রয়েছে। এ উপ জাতির অন্তর্গত রয়েছে বহু অজানা উপজাতি গোষ্ঠী। তাদের মধ্যে স্বকীয় ভাষা, সংস্কৃতি, রীতি-নীতি ও আচার-আচরণের মিল রয়েছে। কিন্তু এ সব উপজাতির কাছে অভিশাপ হয়ে উঠেছে সভ্যতার ক্রম বিকাশ। আধুনিক সভ্যতার নামে বিশেষ করে পাশ্চাত্য সংস্কৃতির অনুকরণের ফলে তাদের চিরাচরিত সংস্কৃতি আজ বিপন্নের পথে। ইউনেস্কো'র দেওয়া তথ্য অনুসারে প্রতিদিনই বিশ্ব থেকে হারিয়ে যাচ্ছে উপজাতি গোষ্ঠী ও তাদের সংস্কৃতি। এমনই এক বিলুপ্ত প্রায় উপজাতি হলো ‘করবং’। এ গোষ্ঠীর জন সংখ্যা কমে এখন মাত্র ১২০জন দাড়িয়ে, পরিবারের সংখ্যা ৩১টি। তারা মূলত হালাম উপগোষ্ঠী। তাদের নিজেস্ব ভাষা রয়েছে। করবং ভাষায় গান নৃত্যসহ আচার আচরণ রয়েছে। কিন্তু জনসংখ্যা কমে যাওয়ায় এ ভাষা সংস্কৃতির কোনো সংরক্ষণ হয়নি। তারা মূলত ত্রিপুরার পশ্চিম জেলার জিরানিয়া মহকুমার বেলবাড়ী ব্লকের অন্তর্গত চম্পাবাড়ী এ ডি সি ভিলেজের করবংপাড়ায় বসবাস করেন। আগরতলা শহর থেকে মাত্র ৩৯কিমি দূরে যুগ যুগ ধরে বসবাস করলেও তারা রাজ্যের পিছিয়ে পড়া জাতিদের মধ্যে অন্যতম। তারা কৃষি কাজ করে জীবন-যাপন করেন। তারা মূলত সনাতন ধর্মাবলম্বী। তাদের রীতি-নীতির মধ্যে অন্যতম হলো তারা নিজের মধ্যে বিয়ে করে থাকেন। অন্যান্য আদিবাসী সম্প্রদায়ের…